
1.1. Argument lingvistic: 
1.2. Argument istoric 


1.2. Argument istoric: În acest subcapitol voi prezenta o serie de date istorice care 
pot explica de ce româna nu poate proveni din latină folosind, de astă dată, 
argumente strict istorice, după ce în capitolul precedent am prezentat o 
serie de argumente de ordin lingvistic. Am indicat deja mai sus câteva 
din elementele istorice extrem de importante cum ar fi perioada scurtă a 
controlului roman la nord de Dunăre şi mai presus de orice, teritoriul foarte 
restrâns pe care romanii 


l-au stăpânit, comparativ cu teritoriul imens locuit de geto-daci care nu a 
fost controlat niciodată de romani, elemente care au fost ignorate în mod 
sistematic în mai toate cercetările privitoare la istoria poporului şi a limbii 
române. Dacă prin absurd dacii din provincia romană Dacia s'au romanizat 
şi după o romanizare rapidă s'au refugiat în sudul Dunării cum le place 
roeslerienilor să susţină, nici măcar aceştia nu s'au obosit să 
demonstreze aşa-zisa dispariţie din istorie a dacilor. Cum a avut loc 
această dispariţie nimeni nu a dat vreo soluţie plauzibilă, deoarece în 
general acest lucru a fost considerat ca un fapt de la sine înţeles, deşi 
nimeni, absolut nimeni nu l'a argumentat vreodată, afirmându-se vag că ar 
fi fost asimilați fie de slavi, fie de goți. Dispariţia dacilor din istorie este o 
ipoteză nedemonstrată, dar cu toate acestea considerată un fapt bine 
stabilit. În ştiinţă o ipoteză rămâne o simplă ipoteză (doar cu sensul de 
posibilitate si nu de realitate demonstrată), or atâta timp cât o anumită 
virtualitate nu este sprijinită de date concrete, verificabile şi demonstrabile 
nu poate fi luată drept realitate. Prin urmare, o astfel de ipoteză 
nedemonstrată ori insuficient demonstrată poate fi oricând înlocuită cu o 
nouă teorie bazată pe date concrete. În cazul originii poporului şi a limbii 
române această ipoteză nedemonstrată şi în ultimă instanţă 
nedemonstrabilă a ajuns o "axiomă'" repetată timp de peste 100 de ani. 
Cred că a venit timpul ca acestei absurdităţi să i se pună capăt mai ales 
că acum avem argumentele necesare să o combatem, deoarece această 
teorie nu poate rezista argumentelor bazate pe date. 


Conform unor astfel de principii ar fi fost normal ca populaţia să se fi romanizat 
cel mult acolo unde au fost romanii şi să apară un nou popor, iar pe restul 
teritoriului să fi rămas dacii şi prin urmare să avem de a face cu două limbi 
şi în ultimă instanţă două popoare diferite, dar nici acest lucru nu s'a 
întâmplat. Nimeni nu a explicat cum cel mai numeros popor din lume după 
indieni, fără îndoială cel mai numeros din Europa întins pe un teritoriu 
vast, a dispărut fără urme din istorie. Este demn de menţionat că românii 
şi în ziua de azi sânt răspândiţi pe un teritoriu întins chiar dacă în multe 
locuri nu mai sânt majoritari, iar acum 800-1000 de ani (cf. N. Drăganu, 
1933) erau mult mai bine reprezentaţi unde azi s'au împuţinat sau au 
dispărut chiar. Cum au ajuns dacii romanizați din Oltenia şi sudul 
Ardealului să romanizeze rapid o populaţie cu mult mai numeroasă ca ei 
pe un teritoriu imens pe o rază de peste 1000 de km la est şi la nord, 
când invaziile de tot felul veneau tocmai din această direcţie. Cu mult mai 
interesant devine totul, atunci când constatăm că prezenţa românilor în 
aceste locuri este atestată cu mult timp înainte de întemeierea statelor 
feudale româneşti, prezenţa lor depăşind cu mult în acele timpuri graniţele 
acestor state româneşti şi chiar a oricărui stat românesc vechi sau 
modern. Lucrarea de faţă îşi propune tocmai să arate neverosimilitatea 
ipotezelor privitoare la originea poporului şi a limbii române. Cum au ajuns 
daco-geţii din Transnistria şi Ucraina să fie romanizați cînd nu a călcat | 
picior de roman vreodată pe acolo, nimeni nu s'a aventurat să explice. In 
aceste locuri toponimia veche şi hidronimia atestă prezenţa strămoşilor 
noştri daco-geţi pe aceste meleaguri din cele mai vechi timpuri şi pînă azi. 
A. Boldur (1980) consultând o serie de surse istorice, cu precădere vechi 
cronici ruseşti, identifică o mulţime de hidronime şi toponime traco-dacice 
în Volhinia, Galiţia, Podolia, întinzându-se de fapt de pe malurile Pripetului 
până în Balcani. Astfel Boldur găseşte 28 de toponime traco-dace având 
componenta -dava în bazinul râurilor San şi Bugul de Vest, 19 astfel de 
toponime, în bazinul râurilor Styr şi Sluci, 37 în bazinul râurilor Teterev şi 
Bugul de Sud, iar între Prut şi Nistru 179 de denumiri dacice, între care 95 de 
astfel de toponime în - dava. 


Revenind la cucerirea Daciei de către romani şi transformarea colţului de sud- 
vest al regatului dacic în provincie romană, acest eveniment cu totul 
nefast în istoria poporului nostru, care a avut loc în anul 106 DC1 când 
imperiul roman atinsese culmea gloriei şi perioada de extindere maximă, 
trebuie să reamintim câteva date care au fost tot timpul trecute cu 
vederea. Provincia romană Dacia a fost instaurată in anul 107 DC, dar în 
tot timpul existenţei sale această provincie nu s'a bucurat de linişte. 
Pentru a trasa doar câteva coordonate cronologice amintesc că Dacia a 
fost cucerită cu mult mai târziu decât alte teritorii din Europa devenite 
ulterior provincii romane. Astfel Dacia a fost cucerită la peste 200 de ani 
după ce procesul de cucerire lentă a peninsulei iberice s'a încheiat 
(considerând căderea Numantiei din 133 ÎC ca punct terminus în acest 
proces), peste un secol şi jumătate după cucerirea Galiei (52 IC), peste 
100 de ani după cucerirea Raetiei. În plus, în aceste provincii romanii au 
avut control asupra întregului teritoriu, pe când la nordul Dunării au 
controlat doar cca 1/5 din teritoriul întregului regat dacic cum deja am 


arătat mai sus. Romanii şi-au retras administraţia din Dacia la 271 DC, deşi 
relatările autorilor antici indică o pierdere a controlului real la nordul 
Dunării înainte de această dată, mai precis pe la 265 DC. Cel mai probabil 
romanii au pierdut total controlul la nordul Dunării pe vremea împăratului 
Galienus dacă nu şi mai devreme. Retrageri similare ca cea din nordul 
Dunării nu a avut loc nici din Gallia, nici din Peninsula Iberică, provincii 
care au rămas parte integrantă a imperiului până la prăbuşirea acestuia. 
Pe lângă toate acestea în Dacia, ca şi în Moesia, Dalmația şi Pannonia nu 
au avut niciodată loc colonizări, cu italici sau neitalici, cei care veneau în 
aceste locuri veneau numai din iniţiativă personală, după cum arată Th. 
Mommsen. De altfel ceea ce i-a interesat pe romani în Dacia a fost doar 
minele de aur din munţii Apuseni, precum şi cele de sare de pe valea 
Oltului şi alte câteva astfel de mine situate în jumătatea de sud a 
Ardealului. De aceea imperiul nici nu s'a exins dincolo de aceste zone de 
interes strict economic. 


Pe lângă aceste argumente se pot menţiona concepţiile a doi dintre cei mai 
mari istorici români şi anume N. lorga şi V. Pârvan. Aceşti doi mari istorici 
se îndoiesc fiecare în felul său că romanizarea a putut avea loc într'o 
perioadă de timp aşa de scurtă. Pârvan (1956) arată că romanii cuceresc 
târziu provinciile illire şi trace de la nord şi est de Alpi până la Dunăre. 
Cucerirea acestor teritorii s'a făcut foarte încet astfel Pannonia Inferioară, 
Moesia Inferioară precum şi Thracia vor mai rămâne încă în afara 
organizării romane, până în prima jumătate a sec. 1 DC. Regiunile din 
Thracia şi Moesia vor rămâne state clientelare conduse de regi locali până 
către mijlocul sec.1 DC. Pârvan nu aminteşte însă că pe vremea lui August 
puţin a lipsit ca Roma să fie distrusă după ce a fost înfrântă de o coaliţie 
illiro-pannono-tracă (cf. Velleius Paterculus). De altfel şi Noricum şi 
Rhaetia au avut o soartă similară cu Thracia şi Moesia păstrând multă 
vreme organizarea locală sub protectorat roman, după ce Roma cucerise 
demult Gallia, Spania, nordul Africii, Asia Mică. În schimb Pârvan crede în 
mod complet eronat că pannonii, illirii şi traco-dacii au fost romanizați de 
negustorii romanii cu mult timp înainte ca armatele romane să cucerească 
aceste teritorii începând cu 200 ÎC: o afirmaţie fără sens şi fără vreo 
dovadă istorică. Niciunde în întreaga istorie universală nu a avut loc aşa 
ceva. În sprijinul ideii sale aberante citează pe Velleius Paterculus care 
povesteşte la numai 15 ani de la cucerirea Pannoniei, după o serie de 
războaie crâncene că aceştia vorbeau un fel de latină: "omnibus autem 
Pannonis non disciplinae tantum modo, sed lingue quoque notitia 
Romanae" (11, 110). Desigur pannonii vorbeau o limbă apropiată de 
latină, deoarece erau iliri, deci erau vorbitori de traco-illiră, dar în nici un 
caz nu puteau vorbi latina la vremea aceea aşa cum greşit crede V. Pârvan, 
mai ales că pannonii nu cedaseră cu uşurinţă romanilor, luptând cu 
dârzenie multă vreme împotriva Romei. V. Paterculus spune clar că 
pannonii aveau obiceiuri comune cu romanii inclusiv disciplina militară 
romană pe care nu le deprinseseră în cei câţiva ani de dominatie romană, 
ci le avuseseră cu mult timp înainte având origini comune cu aceştia din 
urmă. Pannonii au făcut parte din regatul lui Burebista, regat întemeiat pe 
principii naţionale, după ce fuseseră alungaţi toţi celții din aceste locuri. 
Din afirmaţiile lui V. Paterculus reiese că pannonii aveau aceleaşi obiceiuri 


cu romanii, ceea ce denotă că erau înrudiţi îndeaproape. Faptul că 
pannonii înțelegeau bine latina, acest lucru este o mărturie în plus că 
limba vorbită de ei era apropiată de latină. De altfel cam în aceeaşi 
perioadă, Ovidiu se plânge că la Tomis nu este nimeni să înţeleagă latina, 
deşi el însuşi reuşeşte să înveţe repede limba getică. Tot el spune că geții 
râd prosteşte când aud vorbindu-se latină, lucru firesc dacă luăm în 
considerare apropierea, dar neidentitatea celor două limbi; astfel geții 
percepeau o getică "stâlcită" când auzeau vorbindu-se latină ceea ce 
stârnea ilaritatea, o limbă din care nu înţelegem absolut nimic nu va 
stârni niciodată ilaritate, deoarece rămâne un sistem perfect închis care 
nu ne spune absolut nimic. Acest lucru se întâmplă şi azi: americanilor li se 
pare amuzant felul de a vorbi al britanicilor, dar mai ales cel al irlandezilor 
şi scoţienilor sau al australienilor, iar unui bucureştean i se va fi părând 
amuzant felul de a vorbi al unui ţăran din Maramureş. Desigur că diferenţa 
dintre geto-dacă şi latină era desigur mai mare decât diferenţele de la 
nivel dialectal dintre dialectele limbii engleze sau române de azi, dar 
destul de apropiate la nivel lexical şi fonologic, ca să poţi înţelege câte 
ceva. Revenind la Pârvan, în acelaşi context el afirmă în mod cu totul 
nejustificat că Moesia era romană înainte de 43-49 DC când a devenit 
provincie romană pentru a fi colonizată cu peste 100 000 de daci de peste 
Dunăre, colonizare care nu avea nimic de a face cu limba vorbită în 
Moesia, din punctul de vedere al Romei, cel mult noii colonişti veniţi din 
nord se puteau simţi ca acasă, deoarece localnicii vorbeau aceeaşi limbă 
cu ei. Tot el afirmă că primele influenţe italice în Dacia merg până in epoca 
villanoviană, deci din epoca bronzului. După cum vom vedea civilizaţia 
bronzului şi apoi a fierului trebuie să fi venit din răsărit spre apus şi în nici 
un caz invers, dar desigur pe vremea lui Pârvan arheologia nu se afla în 
stadiul de azi. Această idee este preluată de Boldur (1980) care afirmă tot 
în maniera lui Pârvan şi lorga că dacii au fost romanizați cu mult înainte de 
cucerirea Daciei. Boldur crede că dacii au fost romanizați de celții veniţi 
din apus încă din epoca bronzului fără să ne explice în primul rând cum 
s'au romanizat celții înşişi la acea vreme, când cetatea Romei nu se zidise 
încă. 


Pentru a justifica aceeaşi idee a imposibilității romanizării dacilor intr'o 
perioadă aşa de scurtă, N. lorga (1989) recurge la o explicaţie cu totul 
diferită decât cea a lui Pârvan şi anume aceea a emigrării masive de ţărani 
italici în toată zona illiro-tracă, fenomen care ar fi avut loc cu mult timp 
înaintea cuceririi acestor locuri de către romani, fără să aducă nici cea mai 
neînsemnată dovadă istorică în afara propriei sale imaginaţii bogate. În 
plus, lorga ignoră cu desăvârşire faptul că la vremea la care el se referă, 
în Italia existau încă mai multe popoare care vorbeau limbi diferite chiar 
dacă multe erau înrudite între ele. Iniţial latina s'a vorbit doar în Latium, o 
regiune nu mai mare decât mărimea unui judeţ din zilele noastre. lorga 
consideră că Traian nu a cucerit Dacia din motive de glorie şi ambiţie 
personală în sensul lor cavaleresc din timpurile moderne şi de asemenea 
nu crede că Dacia a fost romanizată după 107 DC când a devenit provincie 
romană care a dăinuit până la retragerea lui Aurelian. Şi el ca toţi ceilalţi 
istorici pare să ignore faptul că doar o mică parte a teritoriului locuit de 
daci a fost sub controlul Romei. In continuare, lorga arată de asemenea că 


vreo 50 de ani au durat războaiele care avut loc înainte de retragerea 
romanilor, perioadă de totală instabilitate politică în zonă, la care se, 
adaugă încă vreo 20 de ani pentru pregătirea şi venirea coloniştilor. În 
schimb lorga ignoră faptul că mai multe decenii după infiinţarea Daciei 
romane au avut loc mai multe răscoale ale dacilor din provincie, dar şi 
invazii ale dacilor liberi şi ale goților. Ţinând cont şi de acest fapt nu rămân 
decât cca 40-50 de ani de relativă linişte când colonişti romani se puteau 
stabili în Dacia. In acelaşi timp, lorga menţionează clar că aceşti colonişti 
erau "romani" din Syria, Asia Mică, Egipt, Brittania, dar şi mai de aproape 
din Grecia şi Tracia. In acest caz aceşti colonişti vorbeau o latină stricată 
cu diferite accente şi particularităţii din zonele respective. lorga înţelege 
bine faptul că un popor ca să se deznaţionalizeze trebuie să fie invadat de 
o populaţie mai numeroasă având aceeaşi ocupaţie şi bineînţeles să 
vorbească o altă limbă. Având aceeaşi ocupaţie cele două grupuri etnice 
sânt în permanent contact social şi astfel populaţia mai numeroasă poate 
deznaţionaliza pe cea mai puţin numeroasă. Şi aici lorga scoate asul din 
mânecă, pentru că dacă lucrurile stau aşa, el trage concluzia că: " Intr'o 
anumită fază din viaţa ei economică, Italia nu a avut nevoie de ţărani şi i-a 
exportat. Erau vilele, latifundiile, casele de plăcere, parcurile de vânătoare 
, viaţa de lux". Mai departe lorga afirmă, fără să demonstreze, că Roma 
importa produsele agricole şi nu mai avea nevoie de ţărani. Astfel el 
ajunge la strania concluzie că: "Şi atunci a venit deodată un aflux de 
populaţie deznaţionalizând parte din ilirieni şi traci. Şi confundâdu-se 
deznaţionalizaţii în masa civilizatoare au întărit-o. Curând au mers înainte 
cu toţii, păstrând aceleaşi ocupaţii, tot mai numeroşi până au ajuns la 
limita Dunării şi au trecut-o pe la Drobeta. După opera de deznaționalizare 
făcută pe tăcutele de popor, a venit apoi împăratul care a dus această 
operă mai departe". lorga nu mai spune ce s'a întâmplat cu dacii de la 
nordul Dunării după ce tracii deznaţionalizaţi au trecut Dunărea pe la 
Drobeta; de ce tocmai pe la Drobeta şi nu şi pe altă parte, lorga din nou 
omite să spună, dar nici nu ar fi avut ce spune pentru că toate aceste 
afirmaţii sânt pure invenţii. Mai departe tot el afirmă că : "Nu văd ce 
argumente logice s'ar putea aduce în contra acestei teorii. Doar Peninsula 
Balcanică nu este închisă cu ziduri chinezeşti de către Dunăre, şi un prisos 
de populaţie era sigur aici. Şi nimeni nu poate împiedica lucrul acesta că 
din locul unde populaţia era mai densă, ea să treacă în locul unde era mai 
rară şi din locul unde populaţia era mai puţin liberă din punct de vedere 
social şi politic ea să treacă acolo unde social şi politic, populaţia era mai 
liberă". După cum se vede lorga inventează un întreg scenariu prin care 
trebuia "să explice" romanizarea dacilor, nu numai fără dovezi şi 
argumente concrete, dar şi cu afirmaţii foarte greu de susţinut în orice 
condiţii istorice. De ce ar fi părăsit în masă ţăranii din Italia pământurile lor 
şi să "invadeze" pur şi simplu pe illiri şi pe traci? În acea vreme, dar şi mult 
mai târziu economia ţărănească era de tip autarhic, în sensul că ţăranii 
trăiau din ce produceau pe pământul lor, fără să'şi vândă produsele decât 
în mică măsură, dacă presupunem că cei bogaţi importau produsele 
agricole aşa cum susţine lorga. Emigrând din Peninsula Italică avea cineva 
mai multă nevoie de ei în ţinuturile illire şi trace decât în Italia? Existau 
acolo mai mulţi amatori să le cumpere produsele? Cu siguranţă că nu! De 
ce populaţia illiro-tracă trebuia să fie rară ca să fie loc pentru invazia 


italică. Herodot ne spune în sec 5 ÎC că tracii erau cel mai numeros popor 
din lume, după indieni, deci cu mult timp înainte de presupusa invazie a 
italicilor în aceste locuri. De ce primii ar fi lăsat pe italici să le ocupe 
teritoriile, mai ales că aceştia din urmă nu s'au aşezat acolo prin forţa 
armelor, ba mai mult atât illirii, cât şi tracii erau foarte bine organizaţi în 
state conduse de regi locali. Aceste state au opus o rezistenţă dârză chiar 
armatelor romane cărora le-a luat un timp îndelungat să supună aceste 
regiuni aşa cum reiese chiar din scrierile autorilor romani şi cum o 
recunosc şi istorici moderni. Aceşti autori relatează de cele mai multe ori 
cu lux de amănunte despre războaiele duse de romani pentru a cuceri pe 
illiri, pannoni şi traci, fără să mai enumerăm războaiele împotriva 
puternicului regat dacic de la nordul Dunării. După cum se poate vedea, în 
ciuda convingerii lui lorga, există pe lângă argumente istorice, o mulţime 
de argumente de logică împotriva teoriei sale. 


Situaţia politico-militară la nordul Dunării în timpul stăpânirii romane: În tot 
decursul celor cca 150 de ani de existenţă a provinciei Dacia, au avut loc tot 
timpul fie invazii din afara provinciei ori revolte din interior, fie şi una şi 
alta. Voi face o scurtă trecere în revistă a acestor mişcări. Prima mare 
mişcare de acest fel are loc la anul 117 AD, anul morţii lui Traian, mort în 
Asia Mică la scurt timp după pierderea bătăliei cu parții. În acest an are loc 
o dublă invazie una condusă de iazigi din apus şi alta din răsărit condusă 
de roxolani. Coincidenţa în timp şi atacul simultan din două direcţii diferite 
indică faptul că această invazie a fost plănuită cu mult timp înainte cu 
toate că provincia nu avea decât 10 ani de existenţă. Succesorul lui Traian, 
Hadrian încearcă să controleze situaţia învingându-i pe roxolani, pe de o 
parte şi cumpărând cu bani grei pacea cu iazigii. Noul împărat era hotărât 
să abandoneze cu totul această provincie cum făcuse deja cu încă trei 
provincii din răsărit şi anume Armenia, Mesopotamia şi Asiria. Istoricul 
roman Eutropius scrie că împăratul a fost convins de oamenii săi să 
renunţe la ideea abandonării Daciei pentru că "prea mulţi cetăţeni romani 
ar cădea în mâinile barbarilor", dar este mai mult ca sigur că atât 
prestigiul noului împărat cât şi al imperiului ar fi avut mult de suferit dacă 
atât de multe teritorii ar fi fost cedate într' o perioadă de timp aşa de 
scurtă. Drept consecinţă Hadrian dispune construirea faimosului limes 
alutanus, de-a lungul Oltului care era de fapt graniţa de răsărit a provinciei. 
Acest limes era un val de apărare din pământ construit pe partea de răsărit 
a Oltului pentru a opri invaziile venite din această direcţie. Un val similar a 
fost construit în aceeaşi perioadă în Brittania pentru a opri invaziile picţilor 
din actuala Scoţie. Ceva mai târziu, în timpul domniei impăratului 
Antoninus (138-161 DC) are loco revoltă a dacilor din provincia Dacia, 
susţinută de o invazie a dacilor liberi, cei din afara provinciei. De 
asemenea în timpul aşa-numitului război marcomanic care a durat 20 de 
ani pe vremea lui Marcus Aurelius (161-180 DC) care a domnit imediat 
după Antoninus au avut loc mai multe revolte în Dacia, precum şi o serie 
de invazii din exterior. Într'una din aceste invazii, condusă de un prinţ dac 
atât Sarmisegetusa, capitala provinciei, cât şi Alburnus, centrul de 
exploatare a aurului din Munţii Apuseni au fost distruse şi arse. 


Pe de altă parte, goții, care în ultimă instanţă au dat lovitura de graţie 
imperiului roman, au atacat constant nu numai provincia de la nordul 
Dunării, ci şi la sud de Dunăre. Goţii au venit de la Marea Baltică în nordul 
Mării Negre de unde s'au angajat în atacuri repetate împotriva romanilor 
până în secolele 3-4 DC când vizigoții pleacă în Italia, iar puterea 
ostrogoților este distrusă de huni la 375 DC. Este demn de menţionat că 
sub numele de goți se ascundeau de multe ori geții, istoricii romani şi 
bizantini confundându-i de cele mai multe ori. Uneori această confuzie 
este eliminată atunci când autorii antici indică triburile costobocilor sau al 
carpilor care ştim sigur că erau daci. Toate aceste triburi au atacat imperiul 
fie separat, fie împreună. De pe la 230 DC încoace aceste atacuri au 
devenit tot mai puternice. În cele mai multe cazuri, romanii erau nevoiţi să 
cumpere pacea cu bani, şi în cazurile când reuşeau să oprească un atac îşi 
luau supranumele pompos de Dacicus ori Carpicus. In timpul lui Galienus 
(260-268 DC), goții (unii autori antici îi numesc însă geţi) lansează un atac 
de proporţii venind cu corăbiile pe Marea Neagră în provinciile romane de 
la sudul Dunării. Scriitorii romani lordanes (18), Ammianus Marcelinus (31, 
5-13), Zosimus (1, 13), Aurelius Victor (29) toţi scriu că romanii au pierdut 
total controlul la nordul Dunării în această perioadă. Retragerea oficială a 
avut loc la 271 DC de către Aurelian, el însuşi trac de origine, ordonând 
distrugerea podului de pe Dunăre de la Turnu-Severin, măsură necesară cu 
scopul de a opri invaziile din nord, dar această măsură nu a oprit complet 
aceste invazii din nordul Dunării. Un secol mai târziu, venirea hunilor şi 
avarilor în regiune au împins pe vizigoți în sud, dar şi aceste popoare noi 
venite la nordul Dunării făceau multe incursiuni pe celălalt mal al Dunării. 


Alexandru Moeller, Germania 
Chiar sa nu fie nici o poza cu literele de pe acel zid? 


Daicoviciu batrinul (tinarul mai putin), si apoi Glodaru 
&C au distrus enorm de mult la Sarmisegetusa. Una din 
distrugerile cele mai masive a suferit-o zidul de linga 
zona sacra (din preajma Soarelui de andezit) pe care 
erau puse o multime de litere, litere pe care "marele" 
Daicoviciu nu a putut sa le citeasca, deci a ordonat sa 
fie distruse fara macar sa le catalogheze cum cere 
elementara stiinta (si etica) arheologica... 

[Moeller] Intradevar arheologii au stricat foarte mult. Asta este si opinia mea. Pot sa- 
tzi dau filmul care l-am inregistrat acolo sa-mi auzi comentariile unde le spuneam 
celor care erau acolo ce mi se pare "aiurea" si mai ales ca avand fotografiile de la 
"dezgropare" puteam face comparatii intre cum arata atunci si cum arata acum. 
Referitor la Sarmi sunt foarte multe intrebari de natura logica care se nasc acolo. 


Izvorul care curge acolo nu este ceva natural, apa este adusa. Accesul la Sarmi este 
mult mai ushor decat cel de la Fetzele Albe, pozitzia de aparare la Sarmi este mult 


mai proasta decat la Fetzele Albe, capacitatea cetatzii este mult mai mica (eu am 
senzatzia ca Fetzele Albe nici nu a fost in intregime dezgropata). La Fetzele Albe ai 
apa direct acolo, pe acel munte, una peste alta dpdv strategic Sarmi mi se pare 
foarte nefericit ca loc in comparatie cu cel de la Fetzele Albe. De aceea am spus ca e 
foarte posibil ca aceasta sa nu fie intradevar capitala, mai ales ca sunt foarte 
aproape una de alta. 


[red] Pentru Fetele Albe trebuie formata o comisie guvernamentala, competenta si cinstita, care sa 
evalueze mai ales incompetenta celor care au sapat si distrus acolo. Codexul arheologului spune: 

sapa, descopera cit poti, protejeaza. ei au sapat acolo ca niste cautatori de comori, nu au protejat 

absolut nimic si au lasat totul in paragina de parca a dat ciuma peste ei. 


[Moeller] Este interesant acolo ca pietrele de calcar, aduse noi pentru drumul pavat si 
pentru ziduri, prind lichean verde si devin foarte alunecoase pe cand pietrele vechi 
nu prind lichean decat f f putzin si au aderentza, nu aluneci ca pe cele noi. Mushchiul 
printre peitrele de atata amar de ani este f putzin si are o culoare albastruie in 
comparatie cu cel prins pe peitrele noi, unde este foarte mult si verde. 


La zidul care da inconjur cetatzii, sunt la intervale regulate in zid nu pietre normale de 
constructie ci tamburi, pietre circulare carora nu le am inca nici o explicatie. 
Sanctuarul mare .. rotund, nu stiu se spune ca au pus acei pari de lemn acolo dupa 
baza pietreleor de la baza lor, asha cum le-au gasit, s-a facut un calcul acolo si s-a 
dedus inaltzimea lor. Asha o fi. Dar forma acelor pari de beton cu "cap" nu stiu de 
unde au scos-o pentru ca acolo nu am vazut nimic original care sa fi avut si un "cap " 
mic. Ma rfere la parii care ar insemna "zilele" in sanctuarul mare. Ma rog, sunt multe, 
multe detalii care ridica intrebari si e necesar de a vorbi despre fiecare in parte. 


[red] Alt mare act de cruzime impotriva dacilor este distrugerea sanctuarului lui Burebista 
(reconstructia lui este o improvizatie stupida, nu un act sacru, cum a fost conceput de magistri daci) si, 
mai ales, a zidurilor de alaturi. Cine va estima (si cind?) distrugerea Scarii Sacre de linga Sanctuarul 
lui Burebista? Cine ba pune la loc ordinea cosmica care domnea aici, legatura Cerului cu Pamintul 
prin sufletul omului? 


[Moeller] L-au refacut, ok dar nu vad pentru ce au construit acele "shantzuri" pe langa 
el unde se vede clar technica de lucru "noua" cu pietre de rau pentru a zidi 
shantzurile respective. In fotografiile vechi, pietrele de pe randul din mijloc al 
sanctuarului apare conice si de o culoare foarte inchisa in comparatie cu restul. Nu 
stiu cine a nenorocit sanctuarul si cine l-a reconstruit, dar parca este aiurea. 
Vorbeam cu un reporter neamt din Munchen, care ne-a luat cu mashina pe drum si 
fusese la Sarmi. Si el era de aceashi parere. Betonul pus acolo la Sarmi distruge tot 
farmecul locului. Ar fi putut sa puna beton si sa-l mascheze dracu cu pamant in caz 
ca doreau numai sa sprijine terasa. Sunt acele tambururi de beton care nu stim ce rol 
au. Ce vor sa faca? Sa ia vechile pietre si sa puna acei tamburi noi? Nu stim, habar 
nu avem cine, ce profesionisti si-au batut joc acolo, la sarmi, de istoria poporului 
român. 


[red] O multime de alte vestigii zac in paragina absoluta, te ia fiorii de cite mizerii se pot intimpla in 
Romînia cu istoria noastra. 


[Moeller] nu e nevoie decat sa te uitzi in toate balariile ca sa vezi cum zac toate 
acolo. Pietre sparte, aruncate de-a valma, pietre aruncate cu intentzie, pietre 
necercetate. Nu am vazut un studiu asupra rostului taieturior speciale din pietre, 


pentru ca se vede ca toate pietrele au aceashi taietura, au un rol bine anume, sau au 
avut un rol bine anume acele taieturi din ele. Placile prin care curgea apa odata sunt 
puse langa izvor, nici o indicatie nimic nimic nimic. Spus pe scurt, "lucru românesc", 
egal cat de tare doare cand spui asta. 


[red] Cei care au aratat tragismul situatiei de pe santierele arheologice din muntii Orastiei in Senatul 
Romaniei, la Ministerul Culturii, in Academia Romina, au devenit peste noapte "capii mafiei 
ucrainene" care fura aura dacilor... 


[Moeller] asta este procedura de rigoare. In momentul in care cineva este competent 
si nu e de partea lor, incep cu denigrarea si calominerea. lar acest lucru nu este 
valabil numai la nivel de oameni culti. Se pare ca si la nivel de om simplu s-a ajuns la 
modul asta de a vedea lucrurile. Pana si tzaranii din Costesti zic ca Andrei Vartic nu 
mai are ce cauta in Costesti si ca Doctorul ala, Savescu a facut organizatzia aia ca 
sa fure aurul din tzara. Amandoi au adus totzi streinii ca sa fure si nu mai au ei 
saracii, oamenii locului ce fura. Este tipic, tipic românesc. Este simplu trist si 
cateodata itzi vine sa-tzi bagi piciorul, dar undeva in inima ta, speri si inca mai crezi 
ca oamenii spun si fac astfel de lucruri numai pentru ca sunt ignorantzi. Cat despre 
arheologia romineasca, o avea meritele ei, nu zic ba, dar cel putzin unde am fost si 
am vazut, s-a distrus enorm de mult. Parca ar fi fost intentzie.... 


P.S: Chiar sa nu fie nici o poza nicaieri cu literele de pe acel zid? Ar fi absurd si ar 
friza ridicolul. Daca asha este, sa nu mai aibe liniste in mormant acela care a dat 
ordin sa le strice .. 


Andrei Vartic, Institutul Civilizatiei Dacice, Chisinau, rep. Moldova 

Simbolurile primordiale ale carpato-dunarenilor 

(autorul a alcatuit impreuna cu I. Vartic o enciclopedie a vechilor simboluri balcano-carpato-dunarene 
care poate fi accesata de aici spre urmatoarele file-uri: V-sign, M-sign , tri-line, creation, net. egg, 
spiral, zig-zag, meandr, triangle, temple , rhombus). 








A venit timpul (marcat puternic de paienjenisul Globalizarii) ca macar o parte din 
cercetatorii fenomenului uman (Si a istoriei lui) sa puna fundamental intrebarea cu 
privire la simbolurile primordiale ale omului, la locul si timpul unde ele au aparut mai 
intii[1]. Fie ca asta s-a intimplat la Bacho Kiro (Bulgaria) sau Brinzeni (Moldova), la 
hotarul dintre musterian si aurignacian, fie ca in alta parte (La Cosquer (Franta) sau Mal'ta 
(Rusia), la Mitoc (Romania) sau Molodova (Ucraina), la Pecarna (Cehia) sau Mezin (Ucraina) etc, etc, 
pictate in grote sau incrustate pe piese de arta mobiliara), dar cu conditia sa aiba aceeasi 
vechime primordiala, simbolurile reprezinta un hotar precis al altui om decit homo 
neandertalis [2]. Acest HSS (homo sapiens sapiens) s-a amestecat si se amesteca 
atit de dramatic in istoria planetei pe care locuieste incit acest amestec nu mai poate 
fi ignorat chiar de el insusi si chiar spre binele salvarii sale ca fiinta biologica si 
spirituala. Mai mult, in Globalizare, cind armele de distrugere in masa se deplaseaza 
cu viteze luminice prin paienjenisul necontrolat al Internetului, cind insusi Internetul, 
ca oricare alta tehnologie de virf, devine arma de distrugere in masa [3], intrebarea 
cu privire la misterul aparitiei simbolurilor primordiale chiar la startul manifestarilor 
spirituale ale lui homo sapiens sapiens nu mai este o simpla intrebare de substrat 
care se discuta in limbaj profesoral undeva, la 2-3 catedre de istorie veche (acoperite si 
ele de praful milenar al artefactelor ce sint depozitate in vechi sau noi dulapuri). De ce omul a 
insemnat cu oxid negru de mangan sau cu ocru rosu 3, 7 si 9 puncte sau linii 
paralele? Ce l-a determinat sa orienteze liniile sau sirurile de puncte pe verticala sau 


pe orizontala? Cum i-a venit ideea sa deosebeasca liniile paralele de celelalte care, 
unindu-se, formeaza unghiul, cel mai magnific construct artificial, spiritual, al omului? 
Cum si de ce triunghiul s-a transformat in romb? Si de ce rombul a fost "descoperit" 
si utilizat de om inaintea patratului? 


Urmarind cu atentie grafica pandantivului de la Brinzeni esti parca obligat sa spui ce 
vezi, si anume: ca elipsa a aparut inaintea cercului. Ba si cunoastrea numerelor si a 
proprietatilor lor, inclusiv a multiplilor lui 3, 7, 9, asa cum stau incrustate in sirurile de 
puncte de pe amuleta de la Brinzeni, apar ca legi universale pe care omul le 
cunostea chiar din clipa cind s-a trezit pe Pamint [4]. 





Fig. 1. Amuleta-pandantiv de la Brinzeni, aprox. 36.000 BC. 


Organizarea acestor siruri in tri-lines si in two-lines exclude cu putere orice act 
intimplator. Daca minunea matematica si geometrica de la Brinzeni s-a intimplat la 
inceputurile primordiale ale omului, atunci ea s-a intimplat de la sine, ca un produs 
uimitor, paradoxal, inegalabil inca printre toate celelate acte spirituale realizate de la 
inceputuri si pina azi. Nici cele mai sofisticate tehnologii de virf, cum ar procesorul, 
interventia in structura genelor sau a atomului, cercetarea spectrelor galaxiilor ce se 
afla la miliarde de ani lumina de Pamint etc, etc nu se pot compara cu acest act 
uriesesc de prezenta spirituala pe Pamint care este grafica numerica si geometrica 
de pe pandantivul de la Brinzeni, descoperit de arheologul Nicolae Ketraru [5] (amintim 
pentru cei care nu pot consulta imediat studiile noastre anterioare ca cele 2 linii externe de pe partea 
laterala, triunghiulara, a pandantivului de la Brinzeni, formate din 63 si 54 de puncte, inconjoara 
triunghiular o salba elipsoidala din 3 linii a cite 27, 24 si 30 de puncte. 27+24+30=81, iar 81 este 
patratul lui 9. 63 este primul numar natural unde se intilnesc sirurile lui 9 si 7. Si 63/9=7. 54 este al 
treilea numar natural, dupa 18 si 36, unde se intilnesc sirurile lui 9 si 6. lar 54/9=6, 54/3=18. 
81+63+54=198. 198/63=3,14 - vezi pentru detalii studiile noastre [2] si [4]; . O adevarata 
encilopedie a revolutiei numerologice si geometrice realizate de homo sapiens 
sapiens este reprezentata pe amuletele de la Mal'ta (in forma de spirala) si Cosauti 
(in forma complexa a unei geniale table matematice, cum am aratat in "Portacul lui 
Borziac"), cea de la Cosauti fiind probabil cel mai important document logistic al 
omului paleolitic descoperit pina acum [6] 

Fig. 2. Amuleta de la Cosauti, aprox. 16.000 BC 


De ce simbolurile geometrice si matematice au aparut inaintea altor necesitati ale 
omului? De ce unghiul orientat in sus, in jos, la dreapta sau stinga, in perfecte 
simetrii si oglindfiri (ca la Mitoc sau Cuina Turcului) a fost utilizat de om mult inaintea 
plugului? 





Fig. 3. Amuleta de la Mitoc, aprox. 24.000 BC. 


De ce omul a pictat aceste semne impreuna cu animalele care ii asigurau securitatea 
alimentara, in operele plastice parietale din grotele Europei de Apus, sau ca 
elemente de "ornament", pe cele din Moravia (Cehia), Mezin (Ucraina), Kostenki, 
Avdeevo sau Malta (Rusia)? De ce in Westul Europei a predominat pictura parietala 
naturalista, iar in Estul Europei cea mobiliara, geometrica [7]? Si de ce in zona dintre 
Ceahlau si Nistru, la Mitoc (Romania), Brinzeni si Cosauti (rep. Moldova) Molodova si 
Coroliovo (Ucraina) pentru a picta si incrusta aceste simboluri omul nu a avut nevoie 
de suportul naturalist (al animalului sau al femeii) si le-a incrustat numai si numai ca 
formatiuni abstracte? Aceasta din urma forma de pictura paleolitica reprezinta, in 
opinia noastra, cea mai buna dovada a faptului ca omul utiliza proprietatile muzical- 
numerice si geometrice ale Cosmosului pentru a-si lumina cit mai mult cu putinta 
Rostul sau pe Pamint, pentru a scoate posibilitatile de fiintare din probabilitati si 
pentru a transforma posibilitatile de fiintare in Devenire. A face abstractie in 
cercetarea fenomenului omului primordial de nastere si de moarte, de Cer, de Pamint 

si de Sub-pamint, de zi si de noapte, de Cerul instelat si de rotatia lui zilnica (asa de 
usor de observat), de mersul organizat al Soarelui si al Lunii, de schimbul 
anotimpurilor, de prezenta nelamurita a viselor, de catastrofele naturale sau 
artificiale, de ura, minie, violenta, de mila si dragoste, si, mai ales, de Spirit si de 
Suflet, este o greseala capitala a omului de stiinta. Tot asa nu putem trece cu 
vederea, puse in acelasi crater paradoxal al vechimii, si peste sirurile simbolice 
geometrice si matematice ale omului primordial. 


S-a discutat mult si se mai discuta inca despre originea omului modern. S-a spus ca 
simbolurile si proto-alfabetele ar fi ajuns in Europa (fie ca prin Caucaz, fie ca prin 
Bosfor, fie ca prin Gibraltar) din Africa si Rasaritul Apropiat. Dovezile arheologice 
spun insa altceva. La Bacho Kiro si Brinzeni, la Mitoc, Cosquer, Altamira, Pecarna, 
Molodova, Cosauti, Kostenki, Avdeevo, Mal'ta (dam numai unele pilde) simbolurile 
matematice si geometrice au fost pictate, sculptate si incrustate de om multe, multe 
mii de ani inainte de aparitia lor in Egypt sau Sumer. De unde si cum au aparut 
simbolurile matematice si geometrice in mezoliticul acestor regiuni? De la sine? 
Exclus, atita timp cit omul le-a utilizat peste 25 de mii de ani inainte de asta in Europa 
si Asia. Deci patria simbolurilor geometrice si matematice de pe ceramica si piesele 
antropomorfe si zoomorfe din lut ars din neoliticul timpuriu nu trebuie cautata in alta 
parte decit chiar acolo unde s-au nascut ele, la hotarul dintre musterian si 
aurignacian. Acum este clar ca la Schela Cladovei si la Lepenski Vir mezoliticul 
european a fost chiar mai spectaculos decit cel anatolian, sumerian sau egyptean. 
Acum este clar ca la Starcevo si la Cris, la Danceni, Vinca si Turdas omul carpato- 
dunarean a folosit simbolurile geometrice si numerice pentru a depozita, prelucra si 
transmite informatii cel putin in acelasi timp cu omul anatolian si sumerian. Multimea 
imensa a artefactelor cu asemenea insemne demonstreaza ca tablitele de la Tartaria 
(Romania), nu sint un epizod intimplator al istoriei omenesti, ci un cadru spectaculos, 
dar obisnuit, din filmul extraordinar al Fiintarii omului in zona balcano-dunareana si 
carpato-nistreana. 


Doua sint problemele care ar trebui sa ne framinte la acest capitol al cercetarii. Prima 
este legata, cum spuneam, de rostul fiintarii omenesti pe pamint. Se pare ca omul 
primordial a cunoscut acest rost si a fost constient de puterea lui timp de peste 25 de 
milenii. Cel putin pina in epoca neoliticului timpuriu "stagnarea" tehnologica a omului 
paleolitic trebuie citita ca putere spirituala exceptionala: cu cit mai multe instrumente 
si tehnologii foloseste omul pentru fiintare cu atit mai mica este puterea lui spirituala. 
Si invers. Astfel rostul aparitiei si utilizarii simbolurilor matematice si geometrice la 
hotarul dintre musterian si aurignacian este o dovada graitoare a acestei uriase 
puteri spirituale (recapitulata genial de Lao Tzu [Tao Te Ching, 15]). 


A doua problema reiese firesc din prima si pune inca o intrebare delicata 
dezorientatului om contemporan: nu cumva insusi faptul aparitiei simbolurilor, 
necesitatea inarmarii omului cu ele, este o dovada a degenerarii omenesti, a acelei 
degenerari de care vorbesc toate marile metafizici ale vechimii? Marelui paleolitician 
Gherasimov ii placea sa spuna ca cea mai mare dorinta a lui este sa stea la o bere 
cu un neandertalez? La grota de la Buzdugeni, pe malul Racovatului, in nordul 
Basarabiei, omul musterian a sapat grote rotunde si eliptice, a incrustat semne pe 
pereti, a folosit instrumente sofisticate pentru a se discurca in hatisurile fiintarii, a 
privit, desigur, cerul instelat si a folosit ocrul rosu si oxidul negru de mangan pentru a- 
si insemna limitele de fiintare. Astfel intrebarea cu privire la vechimea vechimii, dar 

mai ales cea cu privire la rostul fiintarii omenesti in lumina aparitiei a tot mai multe 
simboluri primordiale paleolitice, nu se mai pune astazi sub semnul cetos al unei 
evolutii de foarte lunga durata, ci in curajoasa armonie cu rezultatele graitoare ale 
cercetarii arheologice. La Cosauti, la Brinzeni, la Buzdujeni, la Trinca, la Hordinesti, 
la Duruitoarea Veche si in alte citeva zeci de locuri din Basarabia de Nord, acolo 
unde cercetarea arheologica numai a schitat vectorii sapaturilor viitoare, s-ar putea 
sa iasa la iveala opere de arta ale omului paleolitic care sa lumineze nu numai 
vechimea noastra, ci si Rostul nostru (uitat) pe pamint, si felul cum ne putem proteja 
fiinta de anihilare in Globalizare, si cum putem construi o noua Devenire pentru 
acelasi corp genetic. 


august, 2002 

BUREBISTA 
(ANII DE DOMNIE: 82-44 I.H.) 


Rege al daco-getilor, personalitate politica de seama a epocii sale, a realizat prima unificare a 
triburilor daco-getice sub o singura autoritate, punand bazele celui mai important stat din zona 
Dunarii de Jos la jumatatea secolului I î.H. 


Personalitatea si faptele sale sunt cunoscute din relatarile istoricilor Strabo (sec. I i.H., 
contemporan cu regele geto-dac) si Iordanes (sec. VI d.H.). 


Acesta din urma ofera indicii inclusiv asupra inceputului domniei lui B., plasat in aceeasi 
perioada in care Sylla a preluat puterea la Roma (anul 82 i.H.). Strabo indica zona probabila 
de unde a plecat regele in actiunea sa de unificare a triburilor daco-getilor: Campia Munteana, 
deoarece regele este desemnat cu termenul de Ngeti, utilizat de greci pentru a-i numi pe 
locuitorii zonei extracarpatice. Acelasi istoric si geograf antic descrie etapele parcurse de B. in 
constituirea statului geto-dac si in politica sa externa: Najungand in fruntea neamului sau, care 
era istovit de razboaie dese, getul B. l-a inaltat atat de mult prin exercitii, cumpatare si 
ascultare de porunci, incat in cativa ani a creat un stat puternic si a supus getilor aproape pe 
toti vecinii. Ba a ajuns sa fie temut chiar si de romani ..., ajungand pana in Macedonia si 

Illyria; a pustiit pe celtii care erau amestecati cu tracii si illyrii si a nimicit pe de-a-ntregul pe 
boii aflati sub conducerea lui Cristasiros, si pe taurisci.i 


Unirea triburilor geto-dace sub conducerea lui s-a realizat pe parcursul mai multor ani si nu 
fara dificultati, determinate de organizarea tribala si de refuzul probabil al unor capetenii de a 
recunoaste autoritatea regelui. De aceea, in anumite situatii, este atestata utilizarea fortei 
pentru supunerea unora dintre centrele unional-tribale. Principalul sprijinitor al lui B. a fost 
marele preot al cultului lui Zalmoxis, Deceneu, a carui autoritate spirituala era recunoscuta de 
toti geto-dacii. 


Campaniile militare duse de B. impotriva neamurilor vecine nu ar fi fost posibile fara o 
armata puternica, evaluata (probabil in mod exagerat) de catre Strabo la 200 000 de oameni. 
Aceasta armata dovedea forta si capacitatea militara a statului geto-dac. 


Istoricii considera, in general, ca primele campanii purtate au fost duse impotriva celtilor din 
vestul Daciei, impinsi spre teritoriul dac de presiunea romana si a germanilor care-i obligasera 
sa paraseasca Moravia si Boemia. Celtii taurisci, ca si celtii boi condusi de Cristasiros sunt 
nimiciti, iar hotarul vestic al statului dac este fixat pe Dunarea mijlocie (in Slovacia de azi). In 
perioada urmatoare sunt infranti bastarnii din rasaritul Daciei, populatie de neam germanic 
asimilata intr-un tarziu de geto-daci. Hotarul estic al Daciei atingea astfel Nistrul, iar cel 
nordic Carpatii Padurosi (azi Ucraina), cuprinzand teritoriul dacilor costoboci, creatori ai 
culturii arheologice Lipita. 


Pana in anul 48 i.H., B. isi extinde autoritatea si asupra coloniilor grecesti de pe tarmul vestic 
al Marii Negre, de la Olbia (aflata la varsarea Bugului in mare) pana la Apollonia (golful 
Burgas ñ in Bulgaria de azi), incluzand intre acestea coloniile grecesti dobrogene Tomis, 
Histria si Callatis. 


Unele dintre cetatile grecesti s-au opus, fiind supuse prin forta, asa cum arata urmele de 
distrugeri pastrate la Olbia sau Messambria. O situatie favorizata a avut-o Dionysopolis, asa 
cum arata inscriptia in limba greaca descoperita in acest oras, prin care este atestata 
participarea unuia dintre demnitarii cetatii, Acornion, la incheierea unei intelegeri intre B. si 
generalul roman Pompei, rivalul lui Cezar. 


Aceasta initiativa avea ca motiv in primul rand contracararea expansiunii romane in zona. 
Orasele grecesti fusesera nevoite, dupa campania militara din 72471 1.H. a generalului roman 
M.T. Varro Lucullus, sa accepte controlul Romei. Dupa aproximativ un deceniu (cca 62 î.H.) 
coloniile grecesti au fost ajutate de un conducator local get (cel mai probabil B. ) in timpul 
rascoalei acestora impotriva dominatiei romane. Cu aceasta ocazie, incursiunea in Dobrogea a 
guvernatorului roman al Macedoniei, C. Antonius Hybrida, este stopata sub zidurile Histriei. 


Exercitarea autoritatii lui B. asupra oraselor grecesti pontice a contribuit la dezvoltarea 
schimburilor economice si culturale intre lumea geto-daca si civilizatia greaca, concretizata 
prin preluarea de catre daci a unor elemente de civilizatie materiala (monede, unelte, 
ceramica) si a scrisului cu alfabet grecesc. De asemenea, mesteri greci au lucrat la ridicarea 
cetatilor din Muntii Orastiei (sistem de fortificatii care apara centrul statului dac si a carui 
constructie a fost initiata in timpul sau). 


In urma incursiunilor armatei lui B. la sudul Dunarii, pana in Macedonia si Illyria, hotarul de 
sud al statului condus de regele geto-dac a fost stabilit in zona Muntilor Balcani, zona aflata in 

atentia directa a Romei. 


B. a intervenit in razboiul civil care opunea, la Roma, pe Cezar lui Pompei, de partea celui din 
urma. Ajutorul militar oferit s-a dovedit tardiv, Pompei fiind invins la Pharsalos in anul 48 
i.H. Consecinta directa a acestei politici a fost pregatirea, asa cum atesta autorii antici Plutarh 
si Suetoniu, a unei mari campanii militare de supunere a getilor, sub comanda lui Cezar. In 
anul in care Cezar este asasinat la Roma de adversarii sai politici (44 i.H.), B. are acelasi 
sfarsit, in urma unui complot organizat probabil de aristocratia tribala locala. 


Asa cum arata Strabo, unitatea statului dac a fost intrerupta la moartea lui B., regatul 


impartindu-se in patru, apoi cinci structuri statale distincte, dintre care, cel mai important a 
fost statul creat in Transilvania, avand in frunte pe marele preot Deceneu. 

